คนแห่ซื้อทองเป็นของขวัญปีใหม่คึก
นายกสมาคมค้าทองคำเผยคนแห่ซื้อทองเพื่อเป็นของขวัญปีใหม่คึกคักหลังราคาปรับตัวลดลง
18 ธ.ค. 2554

นายกสมาคมค้าทองคำเผยคนแห่ซื้อทองเพื่อเป็นของขวัญปีใหม่คึกคักหลังราคาปรับตัวลดลง
นายจิตติ ตั้งสิทธิ์ภักดี นายกสมาคมค้าทองคำ กล่าวว่า บรรยากาศการซื้อขายทองในขณะนี้ มีความคึกคัก เนื่องจากราคาทองได้ปรับตัวลดลงส่งผลให้ประชาชนหันมาซื้อทองเพื่อนำมาเป็นของขวัญปีใหม่ รวมทั้งเก็บสะสมเป็นทรัพย์สิน ขณะที่บริษัทห้างร้านต่างๆก็หันมานิยมสั่งทำของชำร่วยด้วยทองคำเพื่อสมนาคุณแก่ผู้มีอุปการะคุณในเทศกาลปีใหม่ด้วย ส่งผลให้บรรยาการการค้าทองคำเป็นไปอย่างคึกคัก
ขณะที่รูปแบบทองรูปพรรณที่ประชาทั่วไปเลือกซื้อ ส่วนใหญ่จะเลือกทองรูปพรรณที่มีรูปทรงค่อนข้างโปร่ง ทำให้ดูมีมูลค่า แต่ราคาไม่แพงมาก
ด้านบริษัท โกลเบล็ก โฮลดิ้ง แมนเนจเม้นท์ ประเมินราคาทองคำปีนี้จะอยู่ในระดับ 1,500-1,700 ดอลลาร์ต่อออนซ์ โดยปัจจัยหลักมาจากปัญหาหนี้สินในยุโรป และเศรษฐกิจในสหรัฐ จึงแนะนำให้นักลงทุนลดความเสี่ยง และถือเงินสดให้มากขึ้น
นายดลยา ชินะโปดก ผู้อำนวยการฝ่ายค้าทอง บริษัทโกลเบล็ก โฮลดิ้ง แมนเนจเม้นท์ กล่าวว่า จากนี้จนถึงปีหน้า ทองคำจะเป็นสินทรัพย์ที่ปลอดภัยเพียงบางช่วงเวลาเท่านั้น ด้วยเหตุผลการที่นักลงทุนต้องการถือเงินสด มากกว่าการเก็บทองคำเป็นสินทรัพย์ แต่ทองคำก็จะยังเป็นที่ต้องการของนักลงทุน